አርባምንጭ ከተማ ሲቀላ በሚባል አካባቢ ነው ተወልዶ ያደገው፡፡ ዕድሜው ለጨዋታ ከደረሰበት ጊዜ ጀምሮ ከፍተኛ የመኪና ፍቅር ያደረበት ሲሆን፤ በአካባቢያቸው ማንኛውም ተሽከርካሪ ባለፈ ቁጥር እየተከተሉ መሮጥ የቀን ተቀን ተግባራቸው ነበር፡፡ ወጣት ማንዴላ ገብረመድህንና ጓደኞቹ፡፡ በተለይም በጎረቤታቸው የሚኖር አንድ የፖሊስ ባልደረባ መኪና እስካሁን ድረስ አትዘነጋውም፡፡ ግለሰቡ ለህፃናቱ ፍቅር ስለነበረው መኪናው ላይ ሲወጡ ምንም አይላቸውም ነበር፡፡ እንዳውም ገና በለጋ ዕድሜያቸው መኪና መንዳትና ሲበላሽ እንዴት መጠገን እንደሚቻል ልምድ እንዲቀስሙ ያደርጋቸው እንደነበር ነው የሚገልፀው፡፡ እነርሱም በተራቸው መኪናውን በማጠብ ወሮታውን ይከፍሉ እንደነበረም ይገልፃል፡፡
